**Ministru kabineta noteikumu projekta**

**„Grozījums Ministru kabineta 2007.gada 11.decembra noteikumos Nr.844 „Noteikumi par valsts nodevu par informācijas saņemšanu no Iedzīvotāju reģistra””**

**sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | *Euro* ieviešanas kārtības likuma 30.panta pirmā daļa un Ministra kabineta 2012.gada 27.jūnija rīkojums Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā””. |
| 2. | Pašreizējā situācija un problēmas | Ministru kabineta 2007.gada 11.decembra noteikumos Nr.844 „Noteikumi par valsts nodevu par informācijas saņemšanu no Iedzīvotāju reģistra” (turpmāk – noteikumi) noteikts valsts nodevas apmērs par informācijas saņemšanu no Iedzīvotāju reģistra.  Atbilstoši Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunktam normatīvos aktus, kuros minētas latos izteiktas naudas summas, kas jākonvertē uz *euro*, ir jāgroza līdz 2014.gada 1.janvārim. Līdz ar to nepieciešams noteikumu 2.punktā valsts nodevas apmēru noteikt *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz noteikt *euro* valsts nodevas apmēru par informācijas saņemšanu no Iedzīvotāju reģistra.  Valsts nodevu par informācijas saņemšanu no Iedzīvotāju reģistra maksā šādā apmērā:   1. persona, kura vairāk nekā divas reizes kalendāra gadā saņem visu reģistrā esošo informāciju (papīra formā) par sevi un saviem bērniem, kuri jaunāki par 18 gadiem – 7,11 *euro*; 2. persona, kura vairāk nekā divas reizes kalendāra gadā saņem visu reģistrā esošo informāciju (papīra formā) par aizbildnībā vai aizgādnībā esošo personu – 7,11 *euro*; 3. persona, kura saņem noteikumu 2.1. un 2.2.apakšpunktā minēto informāciju, kas parakstīta ar drošu elektronisko parakstu – 5,69 *euro*; 4. informācijas saņemšana papīra formā, ja tā sagatavota pēc informā­cijas pieprasītāja norādītiem kritērijiem:  * piecu darbdienu laikā par datiem par vienu personu – 4,27 *euro*; * vienas darbdienas laikā par datiem par vienu personu – 8,54 *euro*; * divu stundu laikā par datiem par vienu personu – 14,94 *euro*;  1. informācijas saņemšana tiešsaistes datu pārraides režīmā, ja tā sagatavota pēc informācijas pieprasītāja norādītiem kritērijiem:  * akreditētam uzticamam sertifikācijas pakalpojumu sniedzējam par datiem par vienu personu – 0,50 *euro*; * citām personām, kas nav minētas noteikumu 2.5.1.apakšpunktā, par datiem par vienu personu – 1,14 *euro*;  1. informācijas saņemšana triju darbdienu laikā par datiem par vienu personu, ja tā sagatavota pēc informācijas pieprasītāja norādītiem kritērijiem un parakstīta ar drošu elektronisko parakstu – 2,13 *euro*; 2. statistiskas informācijas rakstiska saņemšana par vienu A4 formāta lappusi – 1,64 *euro*.   Grozījumi sagatavoti atbilstoši *Euro* ieviešanas kārtības likuma 6.panta otrajai daļai.  Aprēķins veikts, izmantojot Latvijas bankas noteikto oficiālo kursu EUR 1 = LVL 0,702804.  Grozītā tiesību norma *euro* valūtā nav personām nelabvēlīgāka par sākotnējo tiesību normu latos un nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai. |

Anotācijas II, III, IV, V, VI un VII sadaļa – projekts šīs jomas neskar.

Iekšlietu ministrs R. Kozlovskis

Vīza: valsts sekretāra pienākumu izpildītāja I. Aire

05.08.2013. 15:31

516

Vinklere, 67829725

Margita.Vinklere@pmlp.gov.lv